CELEX: 32014D0131
Language: et
Date: 2014-03-10 00:00:00
Title: 2014/131/EL: Komisjoni rakendusotsus, 10. märts 2014 , liidu rahalise toetuse kohta seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmetega (teatavaks tehtud numbri C(2014) 1444 all)

12.3.2014   
            
            
               ET
            
            
               Euroopa Liidu Teataja
            
            
               L 71/18
            
         
      KOMISJONI RAKENDUSOTSUS,
   10. märts 2014,
   liidu rahalise toetuse kohta seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmetega
   (teatavaks tehtud numbri C(2014) 1444 all)
   (Ainult saksakeelne tekst on autentne)
   (2014/131/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas (1) ning eelkõige selle artiklit 3,
   ning arvestades järgmist:
   
               (1)
            
            
               Finantsmääruse artikli 84 ja komisjoni 29. oktoobri 2012. aasta delegeeritud määruse (EL) nr 1268/2012 (mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju), (2) (edaspidi „kohaldamiseeskirjad”)) artikli 94 kohaselt peab liidu eelarvest kaetava kulukohustuse võtmisele eelnema rahastamisotsus, milles sätestatakse kuludega seotud meetme olulised osad ja mille teeb institutsioon või asutus, kelle institutsioon on selleks volitanud.
            
         
               (2)
            
            
               Otsuses 2009/470/EÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele antavat liidu rahalist toetust. Et aidata kaasa lammaste katarraalse palaviku võimalikult kiirele likvideerimisele, peaks liit rahalise toetusega osalema liikmesriigi tehtud abikõlblike kulutuste kandmises. Kõnealuse otsuse artikli 3 lõike 6 esimeses taandes on sätestatud eeskirjad protsendimäära kohta, mida tuleb kohaldada liikmesriigi kantud kulutuste suhtes.
            
         
               (3)
            
            
               Komisjoni 28. veebruari 2005. aasta määruse (EÜ) nr 349/2005 (millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ) (3) artiklis 3 on kehtestatud eeskirjad selle kohta, millised kulutused on abikõlblikud liidu rahalise toetuse saamiseks.
            
         
               (4)
            
            
               Komisjoni 5. juuni 2008. aasta otsusega 2008/444/EÜ ühenduse rahalise toetuse kohta seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmetega (4) anti liidu rahalist toetust erakorraliste meetmete võtmiseks lammaste katarraalse palaviku vastu võitlemisel Saksamaal 2007. aastal. Saksamaa esitas 6. juunil 2008 ametliku hüvitisetaotluse vastavalt määruse (EÜ) nr 349/2005 artikli 7 lõigetele 1 ja 2.
            
         
               (5)
            
            
               Määruse (EÜ) nr 349/2005 artikli 7 kohaselt antakse liidu rahalist toetust üksnes tingimusel, et kavandatud tegevus on tegelikult ellu viidud ja ametiasutused on kogu vajaliku teabe esitanud ettenähtud tähtaja jooksul.
            
         
               (6)
            
            
               Otsuses 2008/444/EÜ on sätestatud, et liidu rahalise toetuse esimese osamakse suurus on 950 000,00 eurot, ja komisjoni 30. novembri 2011. aasta rakendusotsuses 2011/800/EL liidu rahalise toetuse kohta seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmetega (5) on sätestatud, et liidu rahalise toetuse teise osamakse suurus on 1 950 000,00 eurot.
            
         
               (7)
            
            
               Pädeva audititeenistuse poolt kohapealse auditi ajal tehtud kontrollimiste põhjal ja esialgseid tulemusi arvesse võttes tuleks nüüd kindlaks määrata, kui suur on liidu rahalise toetuse kolmas osamakse abikõlblike kulutuste katmiseks seoses lammaste katarraalse palaviku likvideerimisega Saksamaal 2007. aastal.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Saksamaale makstava liidu rahalise toetuse kolmanda osamakse suurus on 1 000 000,00 eurot.
   Artikkel 2
   Käesolev otsus kujutab endast rahastamisotsust finantsmääruse artikli 84 tähenduses ning see on adresseeritud Saksamaa Liitvabariigile.
   
      Brüssel, 10. märts 2014
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  ELT L 155, 18.6.2009, lk 30.
   
      (2)  ELT L 362, 31.12.2012, lk 1.
   
      (3)  ELT L 55, 1.3.2005, lk 12.
   
      (4)  ELT L 156, 14.6.2008, lk 18.
   
      (5)  ELT L 320, 3.12.2011, lk 49.